stanford-oval/wikipedia huggingface dataset:
Monarkia Suomessa
Autonominen suuriruhtinaskunta

Sen jälkeen kun Ruotsi hävisi Suomen sodan vuonna 1809, Suomesta tuli osa Venäjää. Suomi sai pitää Ruotsin aikaisen perustuslain ja sai autonomisen aseman Venäjän yhteydessä. Venäjän keisari sai valtuudet, jotka aiemmin kuuluivat Ruotsin kuninkaalle, kuten Suomen suuriruhtinaan arvonimen, soveltamalla luovasti voimaan jäänyttä itsevaltaista Ruotsin perustuslakia vuosilta 1772 ja 1789. Ensimmäinen suuriruhtinas, Aleksanteri I, oli herttua Peter Holstein-Gottorpin lapsenlapsi.
Monarkia itsenäisyyden alussa

Joulukuussa 1917 Suomi julistautui itsenäiseksi Venäjästä, mikä oli reaktio lokakuun vallankumoukseen Venäjällä. Sisäiset levottomuudet Suomessa pian purkautuivat sisällissodaksi, jonka voitti valkoinen puoli. Sodan aikana valkoiset saivat tukea Saksalta. Eduskunta, josta puuttuivat vasemmistolaiset kansanedustajat, yritti saada liiton Saksan kanssa ja valitsi Friedrich Karlin Suomen kuninkaaksi arvonimellä ”Suomen ja Karjalan kuningas, Ahvenanmaan herttua, Lapinmaan suuriruhtinas, Kalevan ja Pohjolan isäntä”. Ennen kuin Friedrich Karl ehti saapua Suomeen, keskusvaltojen häviäminen ensimmäisessä maailmansodassa teki ajatuksen saksalaisesta Suomen kuninkaasta kestämättömäksi, ja ​​hän luopui Suomen kruunusta. Uusien vaalien jälkeen eduskunta, jossa oli nyt kaikkien puolueiden edustajia, hyväksyi vuoden 1919 hallitusmuodon. Suomi on ollut tasavalta siitä lähtien.
Monarkismi Suomen tasavallassa

Vaikka kiista hallitusmuodosta päättyi tasavaltalaisten voittoon, nuoren tasavallan merkkihenkilöistä moni kannatti monarkiaa. Heihin kuuluivat muun muassa Akseli Gallen-Kallela, Eero Järnefelt, Robert Kajanus, Juho Kusti Paasikivi, Eliel Saarinen, Jean Sibelius ja Maila Talvio. Volter Kilven mukaan ”kansamme verissä on välitön monarkinen vaisto”.
Nykyään Suomessa ei ole yhtäkään vakavasti otettavaa monarkistista liikettä, eikä kukaan ole vaatinut Suomen kruunua, ei myöskään Hessenin suku. Suvun päämies on ollut vuodesta 2013 lähtien Henrik Donatus von Hessen.
Joensuun Opiskelevat Porvarit ry ehdotti kokoomuksen puoluekokouksessa vuonna 2014, että Suomesta tulisi tehdä monarkia.
Nea Laitila

| Henkilötiedot |
| --- | --- | --- |
Syntymäaika: 1998
Syntymäpaikka: Suomi
Pelipaikka: maalivahti
Nea Laitila (s. 1998) on suomalainen jalkapalloilija, pelipaikaltaan maalivahti. Hän pelasi vuosina 2017–2018 Naisten liigassa Pallokissojen joukkueessa.
Muslimiliitto

Muslimiliiton johtajia vuonna 1940, Muhammad Ali Jinnah eturivissä keskellä.
Muslimiliitto, alkuperäiseltä nimeltään Yleisintialainen muslimiliitto (engl. All India Muslim League) oli Brittiläisessä Intiassa toiminut merkittävä puolue, joka Intian itsenäistyessä ajoi erillisen muslimivaltion perustamista. Tavoite toteutui vuonna 1947, kun Pakistanin valtio perustettiin. Puolueen tunnetuin johtaja oli Muhammad Ali Jinnah. Muslimiliiton pääkilpailija oli Intian kongressipuolue.
Puolue perustettiin vuonna 1906 turvaamaan Intian muslimien oikeuksia. Brittihallinto tuki sen perustamista, ja aluksi puolue ei kyseenalaistanut brittien valtaa Intiassa, mutta 1913 se päätti kuitenkin ottaa tavoitteekseen itsehallinnon saamisen Intialle. Myöhemmin puolueen tavoitteena säilyi pitkään itsenäinen ja yhtenäinen Intia, joka edellyttäisi hindujen ja muslimien yhteistä rintamaa. Vuonna 1940 Muslimiliitto kuitenkin ilmoitti kannattavansa erillisen muslimivaltion perustamista, sillä sen piirissä alettiin pelätä hindujen saavan itsenäisessä Intiassa ylivallan. Muslimiliitto johti sitten kamppailua Intian jakamisen puolesta ja toimi joukkovoimansa ansiosta merkittävänä painostusryhmänä. Sen tavoite toteutui vuonna 1947, jolloin siirtomaavallan päättyessä perustettiin erilliset Intian ja Pakistanin valtiot.
Muslimiliitosta tuli hallitseva puolue Pakistanissa, jossa se nimettiin uudelleen Yleispakistanilaiseksi muslimiliitoksi (All Pakistan Muslim League). Sen kannatus alkoi kuitenkin pian heiketä, ja se menetti vaalitappioiden seurauksena valtansa ensin Itä-Pakistanissa vuonna 1954 ja pian myös maan muussa osassa. Puolue hajosi 1960-luvun aikana useiksi ryhmiksi ja lakkasi olemasta 1970-luvulla.
Naamioseeprapeippo

| Naamioseeprapeippo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Naamioseeprapeipot Poephila
Laji::  personata
Kaksiosainen nimi
 Poephila personata  Gould, 1842 
Katso myös
   Naamioseeprapeippo Wikispeciesissä   Naamioseeprapeippo Commonsissa 
Infobox OKNimi-testi OKIUCN-testi OK: 
Naamioseeprapeippo (Poephila personata) on loistopeippojen heimoon kuuluva varpuslintu.
Levinneisyys

Naamioseeprapeippoa tavataan Australian pohjoisosissa. Sitä on kuvattu yleiseksi tai paikallisesti yleiseksi. Lajin kannankehitys on vakaa, ja se on luokiteltu elinvoimaiseksi.
Nea Keihäs

Nea Keihäs (s. 13. heinäkuuta 2001) on suomalainen salibandyn pelaaja, pelipaikaltaan puolustaja.
Keihäs on edustanut Naisten Salibandyliigassa eli nykyisessä F-liigassa turkulaista FBC Loistoa kaudesta 2019–2020 alkaen. Hän on pelannut liigassa kolmen kauden aikana 55 runkosarjaottelua, joissa hän on tehnyt viisi maalia ja antanut 23 maalisyöttöä, sekä kahdeksan pudotuspeliä, joissa hän on tehnyt yhden maalin ja saanut kuusi syöttöpistettä.
Keihäs voitti alle 19-vuotiaiden maailmanmestaruuden vuonna 2021. Hän teki turnauksen kuudessa ottelussaan yhden maalin ja sai kaksi syöttöpistettä.
New World Center

New World Center
New World Center on Miami Beachissä Floridassa sijaitseva konserttitalo. Konserttitalo avattiin tammikuussa 2011 ja sen suunnitteli arkkitehti Frank Gehry. Konserttitalo on 756-paikkainen ja sen rakennuskustannukset olivat 121 miljoonaa euroa.
Konserttitalon erikoisuutena on sen ulkoseinälle heijastettavat puistokonsertit. Niissä 650 neliömetrin seinälle heijastetaan neljällä projektorilla saumaton HD-kuva ja konserttitalon puistoon sijoitetuista 167 kovaäänisestä saadaan erinomainen äänentoisto.
New West End -synagoga

| New West End -synagoga |
| --- | --- |

Perustiedot
Sijainti:  Lontoo
Koordinaatit:  51°30′39.8″N, 0°11′25.5″W
Rakennustyyppi:  synagoga
Arkkitehtuuri
Rakennuttaja:  Leopold de Rothschild
Arkkitehdit:  George Ashdown Audsley
Rakennustöiden alkaminen:  1877
Infobox OKNimi-testi OK: 
New West End -synagoga on synagoga Lontoossa, joka avattiin vuonna 1879. Arkkitehti George Ashdown Audsley suunnitteli myös Princes Roadin synagogan Liverpoolissa.
Synagoga on Grade I -luokan suojelukohde.
Naamiopunavarpunen

| Naamiopunavarpunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Procarduelis
Laji::  nipalensis
Kaksiosainen nimi
 Procarduelis nipalensis  (Hodgson, 1836) 
Synonyymit
 Carpodacus nipalensis 
Katso myös
   Naamiopunavarpunen Wikispeciesissä   Naamiopunavarpunen Commonsissa 
Infobox OKNimi-testi OKIUCN-testi OK: 
Naamiopunavarpunen (Procarduelis nipalensis) on peippojen heimoon kuuluva varpuslintu.
Levinneisyys

Naamiopunavarpusta tavataan Nepalista Myanmarin pohjoisosiin ja Kiinan keskiosiin ulottuvalla alueella. Lajia on kuvattu melko yleiseksi tai yleiseksi, ja sen kanta on vakaa. Se on luokiteltu elinvoimaiseksi.
Natriumsyanidi

| Natriumsyanidi |
| --- | --- |

Tunnisteet
CAS-numero:  143-33-9
PubChem CID:  8929
Ominaisuudet
Molekyylikaava:  NaCN
Moolimassa:  49,01 g/mol
Ulkomuoto:  valkoinen suola
Sulamispiste:  563,7 °C (837 K)
Kiehumispiste:  1 496 °C (1 769 K)
Tiheys:  1,6 g/cm3
Liukoisuus veteen:  58 g/100 ml.
  T+ N C 
Natriumsyanidi (NaCN) on myrkyllinen aine, joka on sinihapon suola.
Natriumsyanidin vaikutukset ovat samanlaisia kuin kaliumsyanidin. Kerralla nautittuna 100–200 mg natriumsyanidia aiheuttaa tajuttomuuden minuutin sisällä, joskus 10 sekunnin sisällä, riippuen ruumiin vastustuskyvystä ja vatsassa olevasta ruoan määrästä. 45 minuutin jälkeen keho menee koomaan tai syvään  uneen ja henkilö voi kuolla kahden tunnin sisällä, jos hän ei saa lääkettä. Tämän aikana voi esiintyä kouristuksia. Kuoleman aiheuttaa yleensä sydämenpysähdys.
Natriumsyanidin moolimassa on 49,01 g/mol, sulamispiste 563,7 °C, kiehumispiste 1 496 °C, tiheys 1,6 g/cm3 (vesi = 1,0 g/cm3) ja CAS-numero 143-33-9. Natriumsyanidin liukoisuus veteen 20 °C:n lämpötilassa on 58 g/100 ml.
Natriumsyanidia käytetään mm. teräksen pintakarkaisussa. Vähähiilistä terästä pidetään austeniittialueella 900–950 °C hiiletyslämpötilassa sulassa seoksessa, jossa on natriumsyanidin lisäksi 0,7 % hiiltä. Hiili imeytyy raudan atomihilan välisijoihin n. 0,1 mm tunnissa. Kun kappale on hiilettynyt haluttuun syvyyteen, kappale karkaistaan normaalisti kuten seostamaton 0,7 % hiiliteräs. Johtuen suhteellisen ohuesta kovasta pinnasta, terä voidaan jättää erittäin kovaksi (Saavutettava maksimikovuus on noin 59…63 HRC). Tällä menetelmällä valmistetaan mm. ruohonleikkurin teriä. Kun terä teroitetaan vain toiselta sivultaan, sen rakenne tulee hieman vastaavaksi kuin jyrsijän hammas. Terä teroittuu siis itsestään nurmikkoa leikatessa.[lähde? ]
Aiheesta muualla

Natriumsyanidin kansainvälinen kemikaalikortti
PubChem: Sodium cyanide (englanniksi)
Toxin and Toxin Target Database (T3DB): Sodium cyanide (englanniksi)
Māris Verpakovskis

| 0 | 1 | 2 |
| --- | --- | --- |

Henkilötiedot
Syntymäaika: 15. lokakuuta 1979 (ikä 44)
Syntymäpaikka: Liepāja, Latvia
Pelipaikka: hyökkääjä
Pituus: 173 senttimetriä
Seura
Seura: Ergotelis FC
Junioriseurat
1995–1996: Baltika
Seurat
| Vuodet | Seura | O (M) |
| 1997–2000 2001–2003 2003–2009 2007 2007–2008 2008-2009 2009- | Liepājas Metalurgs Skonto Dynamo Kiova →Getafe (laina) →Hajduk Split (laina) →Celta Vigo (laina) Ergotelis FC | 59 (10) 77 (41) 48 (11) 13 (1) 18 (5) 8 (0) 0 (0) |
Maajoukkue
| 1999– | Latvia | 76 (24) |
 Seurajoukkueuran tilastot kattavat vain kansalliset sarjat, päivitetty 5. heinäkuuta 2009.  Maajoukkueuran tilastot päivitetty 1. huhtikuuta 2009.
Māris Verpakovskis (s. 15. lokakuuta 1979 Liepāja, Latvia) on latvialainen jalkapalloilija, pelipaikaltaan hyökkääjä. Hän edustaa Kreikan Superliigan Ergotelis FC:a.
Ennen ammattilaisuraansa Verpakovskis pelasi 1995–1996 Baltikassa kolme ottelua. Kaudella 1997 Verpakovskis aloitti ammattilaisuransa kotikuntansa Metalurgsissa. Loppuvuodesta 2000 hän siirtyi Virslīgan johtavaan seuraan Skontoon, jossa voitti kolme liiga- ja kaksi cup-mestaruutta. Hänen paras kautensa oli 2003, jolloin hän teki 25 liigaottelussa 22 maalia. Hyvät otteet herättivät useiden eurooppalaisten huippuseurojen mielenkiinnon, ja joulukuussa 2003 Verpakovskis teki viisivuotisen sopimuksen Ukrainan liigan Dynamo Kiovan kanssa. Kevätkaudella 2004 pelaamassan 10 liigaottelussa hän teki viisi maalia, ja pääsi kauden päätteeksi juhlimaan liiga-, cup- ja supercup-mestaruutta uuden seuransa kanssa.
Kevätkauden 2007 Verpakovskis pelasi lainasopimuksella Espanjan Primera Divisiónin Getafessa ja kesällä 2007 hän siirtyi vuoden lainasopimuksella Kroatian ykkösliigan HNK Hajduk Splitiin. Hän pelasi vielä Dynamossa ollessaan kirjoilla lainalla espanjalaisessa Celta Vigossa, kunnes siirtyi kesällä 2009 Kreikkaan.
5. heinäkuuta 2009 kreikkalainen Ergotelis FC ilmoitti tehneensä Verpakovskisin kanssa kahden vuoden mittaisen pelaajasopimuksen, joka kestää kauden 2010-11 loppuun.
Latvian maajoukkueessa Verpakovskis pelasi ensimmäisen ottelunsa vuoden 2000 EM-kilpailuiden karsinnoissa Kreikkaa vastaan. Vuoden 2004 EM-kilpailuiden karsinnoissa hän oli Latvian paras maalintekijä kymmenessä ottelussa tekemällään kuudella maalilla. Hän myös ratkaisi Turkkia vastaan pelatussa jatkokarsintaottelussa Latvialle EM-kilpailupaikan tasoittamalla pelin 2–2. Itse EM-kilpailuissa 2004 Verpakovskis teki Tšekkiä vastaan Latvian ainoan maalin koko turnauksessa.
Saavutukset

Latvian pääsarjamestaruus: 2001, 2002, 2003
Latvian cup: 2001, 2002
Ukrainan pääsarjamestaruus: 2004
Ukrainan cup: 2004, 2006
Ukrainan supercup: 2004, 2006
Latvian vuoden pelaaja: 2003, 2004
Aiheesta muualla

Māris Verpakovskis Dynamo Kiovan sivustolla (venäjäksi)
Māris Verpakovskis Football Database -sivustolla (englanniksi)
Māris Verpakovskis Mestarien liigan sivustolla (englanniksi)
Māris Verpakovskis Latvian maajoukkueen -sivustolla (latviaksi)
Mondi Syktyvkarski LPK

Mondi Syktyvkarski LPK (ven. OAO "Монди Сыктывкарский ЛПК", engl. Mondi Syktyvkar), entinen Syktyvkarski Lesopromyšlennyi Kompleks, on Komin tasavallan pääkaupungissa Syktyvkarissa sijaitseva selluloosa- ja hienopaperitehdas, jonka eteläafrikkalainen paperiteollisuuskonserni Mondi osti venäläisiltä. Tehtaalla on kaksi hienopaperikonetta, yksi sanomalehtipaperikone sekä yksi kartonkikone. Se kuuluu hallinnollisesti Mondi Europe -yrityksen Business Paper -tulosyksikköön.
Tehtaan vuosikapasiteetti on 830 000 tonnia paperia ja 550 000 tonnia selluloosaa. Se työllistää suoraan noin 5000 työntekijää ja epäsuoraan saman verran. Se tuottaa erityisesti toimisto- ja painopaperia sekä pakkauskartonkia, ja on vastaa erikoisalallaan noin 40 %:sta Venäjän tuotannosta.
Suuri hienopaperikone on Valmetin toimittama ja sanomalehtipaperikone Voithin.
Koneet

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Nimi | Valmistaja | Vuosi | Viiraosa | Viiraleveys | Puristinosa | Nopeus | Kapasiteetti ttn |
| Kartonkikone |  |  |  |  |  |  | liner |
| Paperikone 11 | Voith |  |  |  |  |  | hieno |
| Paperikone 14 | Valmet |  |  |  |  |  | hieno |
| Paperikone 15 | Voith |  |  |  |  |  | sanomalehti |
| Paperikone* | Metso Advantage DC 100 | 2007 |  | 2 700 mm |  | 1 600 m/min | pehmopaperi |
2007 kolmannella vuosineljänneksellä käynnistettäväksi aiottu kone on Metson yhdeksäs samaa tyyppiä oleva. Kone ei kuulu tulosyksilöllisesti Business Papersiin, vaan Tissueen.
Vienti

Vuonna 2001 Syktyvkarski LPK oli Venäjän 49. suurin vientiyritys. Vientiä oli 82 maahan.
Aiheesta muualla

Монди Сыктывкарский ЛПК (Arkistoitu – Internet Archive) Yhtiön sivut (venäjäksi)
Welcome to Mondi Syktyvkar (Arkistoitu – Internet Archive) (englanniksi)
Mārtiņš Jakovļevs

| Mārtiņš Jakovļevs> Henkilötiedot |
| --- | --- |
Syntynyt: 4. toukokuuta 1991 (ikä 33) Jēkabpils, Latvian SNT, Neuvostoliitto
Kansalaisuus:   Latvia
Jääkiekkoilija
Pelipaikka:  puolustaja
Maila:  vasen
Pituus:  186 cm
Paino:  92 kg
Seura
Seura:  HK MOGO
Sarja:  Latvian pääsarja
Pelaajaura
Pääsarjaura:  2008–
Aik. seurat:  SK Riika/LSPA (Latvia) Dinamo-Juniors Riika (BXL) HK Riika (MHL) HK Juniors Riika (Latvia) Jokipojat (Mestis) HC Fassa (Italia) Jermak Angarsk (VHL) Saryarka Karaganda (VHL) Aristan Temirtau (Kazakstan) HC Nové Zámky (Slovakia I) GKS Katowice (Puola) HK Donbass (Ukraina)
Mārtiņš Jakovļevs (s. 4. toukokuuta 1991 Jēkabpils, Latvian SNT, Neuvostoliitto) on latvialainen jääkiekkopuolustaja, joka pelaa kaudella 2017–2018 latvialaisessa HK MOGO:ssa. Hän on pelannut urallaan myös Suomessa, Italiassa, Venäjällä, Kazakstanissa ja Slovakiassa.
Ura > Seuraura

Jakovļevs on HK Liepājas Metalurgsin kasvatti. Hän siirtyi sieltä 16-vuotiaana SK Rīgaan kaudeksi 2007–2008, jolloin Jakovļevs pelasi ensimmäiset miesten pelinsä Latvian toiseksi korkeimmalla sarjatasolla. Kaudella 2008–2009 hän pelasi Latvian pääsarjaa SK Riika/LSPA:n riveissä. Kaudella 2009–2010 Jakovļevs edusti pääosin Dinamo-Juniors Riikaa Valko-Venäjän Ekstraligassa. Hän pelasi myös kaksi ottelua maan toiseksi korkeimmalla sarjatasolla Vyšeišaja ligassa latvialaisessa Ozolniekissa.
Kaudeksi 2010–2011 Jakovļevs solmi KHL-sopimuksen Dinamo Riian kanssa. Elokuussa 2010 hänet siirrettiin kuitenkin HK Riian joukkueeseen, Venäjän nuorten sarjaan, MHL:ään. Jakovļevs oli tehoilla 4+20=24 joukkueen tehokkain puolustaja, kuten myös kaudella 2011–2012 tehoilla 3+26=29, joilla hän voitti pelipaikastaan huolimatta HK Riian sisäisen piste- ja syöttöpörssin. Jakovļevs vahvisti myös HK Juniors Riikaa Latvian liigan kevään 2012 pudotuspeleissä.
Elokuussa 2012 Jakovļevs ja Vitālijs Pavlovs lainattiin koko kauden 2012–2013 kattavalla sopimuksella Mestis-joukkue Jokipoikiin seuran ja Dinamo Riian välisen yhteistyön myötä. Kaudeksi 2013–2014 hän siirtyi Italian Elite.A:ssa pelanneen HC Fassan riveihin. Kaudeksi 2014–2015 Jakovļevs siirtyi sieltä VHL-joukkue Južnyi Ural Orskiin. Kaudeksi 2015–2016 hän siirtyi jatkamaan VHL-uraansa kazakstanilaiseen Saryarka Karagandaan. 11 ottelun jälkeen Jakovļevs siirtyi Kazakstanin mestaruussarjan Aristan Temirtaun paitaan, josta hän siirtyi helmikuussa 2016 loppukaudeksi Slovakian toiseksi korkeimmalle sarjatasolla 1. hokejová liga SR:ssä pelanneen HC Nové Zámkyn riveihin. Joukkue voitti mestaruuden ja nousi kauden päätteeksi Extraligaan.
Kauden 2016–2017 Jakovļevs aloitti puolalaisessa GKS Katowicessa. Hän siirtyi kuitenkin jo lokakuussa Ukrainan jääkiekkoliigaan pelaamaan HK Donbassissa. HK Donbass voitti kauden päätteeksi Ukrainan mestaruuden. Kaudeksi 2017–2018 Jakovļevs palasi Latviaan HK MOGO:n joukkueeseen.
Ura > Maajoukkueura

Jakovļevs pelasi alle 20-vuotiaiden MM-kilpailuissa vuosina 2010 ja 2011, joista jälkimmäisessä turnauksessa Latvia pelasi I-divisioonassa. Hän voitti A-lohkon kultaa ja turnauksen +/--tilaston lukemalla +7.
Nabil Qaouk

Nabil Qaouk
Nabil Qaouk (arab. نبيل قاووق‎, Nabīl Qāwūk; 20. toukokuuta 1964 – 28. syyskuuta 2024 Beirut) oli libanonilainen Hizbollah’n komentaja.
Qaouk sai uskonnollisen koulutuksen Iranissa. Hän oli vuoteen 2016 saakka Hizbollah’n toimeenpanevan neuvoston varajohtaja Hashim Safieddinen alaisuudessa. Hänen jälkeensä asemaan nousi Ali Dammoush. Qaouk oli Hizbollah’n eteläisen alueen komentaja, ennaltaehkäisevän turvallisuusyksikön komentaja ja operatiivisen neuvoston varakomentaja. Yhdysvallat asetti pakotteita Qaoukia vastaan vuonna 2020. Qaouk sai surmansa Israelin tekemässä ilmaiskussa 28. syyskuuta 2024. Hän oli Israelin mukaan lähellä Hizbollah’n ylintä johtoa ja suoraan osallinen terrorismirikoksiin. Qaoukin kuolemasta tiedotettiin päivä sen jälkeen kun tieto Hassan Nasrallah’n kuolemasta oli julkistettu. Hizbollah vahvisti tiedon.
Nea Lindgrén

Nea Lindgrén (s. 1964 Helsinki) on suomalainen kuvataiteilija, joka asuu ja työskentelee Helsingissä. Hänen töitään on ollut esillä useissa yhteisnäyttelyissä ja muutamissa yksityisnäyttelyissä.
Kuvataideopettajana Lindgrén on työskennellyt Annantalon lasten- ja nuorten taidekeskuksessa. Hän on Taidemaalariliiton varsinainen jäsen.[lähde? ]
Lindgrén on työstänyt myös elokuva- ja musiikkiprojekteja sekä tehnyt yhteistyötä unkarilaisen Sándor Vályn kanssa.[lähde? ]
Aiheesta muualla

Nea Lindgrénin kotisivut
Naamijoki (Pello)

Orankitien alku.
Naamijoki on kylä Pellon kunnassa Lapin läänissä. Kylä sijaitsee noin 18 kilometrin päässä Pellon keskustaajamasta pohjoiseen Väylänvarrentie-nimisen yhdystien 9381 ja Kolarin radan varrella paikassa, jossa saman niminen joki laskee Tornionjokeen. Kylässä on aiemmin ollut oma rautatieasema. Naamijoelta johtaa Orankitie-niminen paikallistie Orajärven kylään, joka sijaitsee Pellosta Kolariin johtavan valtatien 21 varrella.
Vuonna 1885 perustettu Rantakankaan kruununtila oli kylän ensimmäinen talo. Tila autioitui vuoden 1900 tienoilla. 1930-luvun alussa perustettiin Naamijoen ja Orangin kylien alueille asutustiloja, joista kaksi sijaitsi Naamijoella. Kylän asutus laajeni sodan jälkeen 1940-luvun lopulla, kun kylälle perustettiin neljä uutta ns. rintamamiestilaa.
Naamijokisuulla toimi aikanaan myös tulliasema. Vanhan tulliaseman tilat ovat nykyisin Metsähallituksen palveluyrityksen käytössä vapaa-ajankohteena nimellä Joppikämppä. Kylällä toimii myös muita majoitus- ja palvelutoimintaa harjoittavia yrityksiä. Kylällä on lisäksi maataloutta harjoittavia tiloja ja kalankasvatus- ja jalostusyritys.
Naamijoen seudun aktiivisuuden ansiosta saatiin valtuuston vastustuksesta huolimatta vuonna 1953 aikaan Orangin koulu, kun oppilaita oli ilmaantunut 30. Koulu kuitenkin lopetettiin 1962 koulukuljetusten alkaessa.
Aiheesta muualla

Jokivartisten kyläseura
Naamisuvanto
Joppikämppä (Arkistoitu – Internet Archive)
NYC2123 – Dayender

| NYC2123 – Dayender |
| --- | --- |

Julkaisuaika:  2005 - 2006
Lehtien määrä:  6
Sivumäärä:  359 ruutua.
Päähahmo(t):  Jake, Laney, Wagner, Julius, Asher
Kirjoittaja(t):  Chad Allen
Kuvittaja(t):  Paco Allen
Luoja(t):  Chad Allen ja Paco Allen
NYC2123 – Dayender on Chad ja Paco Allenin Sony PlayStation Portable -kämmenpelikonsolille julkaisema mustavalkoinen cyberpunk-sarjakuva. Sarjakuvan neljä ensimmäistä osaa julkaistiin vuonna 2005 ja viimeiset kaksi vuonna 2006. Sarjakuva kertoo vuoden 2123 New Yorkista, joka ei ikinä kunnolla selvinnyt 70 vuotta aikaisemmin siihen iskeneestä tsunamista ja on erilaisten rikollisjoukkioiden hallitsema. Sarjakuvan päähenkilöt ovat rikollisia ja kuriireita jotka palkataan hankkimaan sukupuuttoon kuolleiksi luultuja tai kuolevia eliölajeja.
Sarjakuvaa levitetään Creative Commons Attribution-NonCommercial-ShareAlike -lisenssin alaisena ja se on saatavilla myös "lähdekoodina" vektorigrafiikkamuodossa. Sarjakuvan ensimmäisistä osista on tehty saksan-, unkarin-, espanjan- ja puolan kieliset fanikäännökset.
Aiheesta muualla

NYC 2123 -sarjakuvan kotisivut
NYC 2123 NYC 2123 pdf ja Microsoft Zunelle sopivassa muodossa.
Dayender Radio drama adaptation part 1, part 2
Stephen Gerding,: Big Story, Little Screen: The Allen Bros. talk the PSP Comic "NYC2123" (haastattelu) comicbookresources.com.  27.9.2005. Comicbook recourses. (englanniksi)
Musoma

| Musoma |
| --- | --- |

 Musoma
 Koordinaatit: 1°30′00″S, 33°48′00″E 
Valtio:   Tansania
Alue:  Maran alue
Pinta-ala:  
 – Kokonaispinta-ala:  65 km²
Korkeus:  1200 m
Väkiluku (2012):  134 327
 – Väestötiheys:  2065 as./km²
Aikavyöhyke:  UTC+3
Infobox OKVirheellinen NIMI-arvo: 
Musoma on kaupunki Tansaniassa. Vuonna 2012 kaupungissa oli 134 327 asukasta. Musoma on Maran alueen hallinnollinen pääkaupunki.
Kaupunki sijaitsee Pohjois-Tansaniassa Victoriajärven itärannalla, lähellä Kenian ja Ugandan rajaa.
Aiheesta muualla

Kuvia tai muita tiedostoja aiheesta Musoma Wikimedia Commonsissa
Muslimit (kansallisuus)

Muslimit oli Jugoslavian sosialistisessa liittotasavallassa kehitetty monien islaminuskoisten slaavilaisten etnisten ryhmien kansallisuudesta väestökirjanpidossa käytetty yhteisnimitys. Nykyään muslimiryhmät tilastoidaan pääasiassa historiallisten kansallisuuksiensa mukaan muun muassa bosniakeiksi, goraneiksi, torbesheiksi (islamilaiset makedonialaiset). Kuitenkin vielä nykyäänkin jotkut ihmiset ilmoittavat väestönlaskennassa kansallisuudekseen muslimin.
Muslimien määrä entisen Jugoslavian alueella

Montenegro; 24 625 (2003)
Kroatia: 19 677 (2001)
Serbia (ei Kosovo): 19 503 (2002)
Kosovo: 1,9 % väestöstä (2001)
Slovenia: 10 467 (2002)
Pohjois-Makedonia: 2 553 (2002)
New York Nights: Success in the City

New York Nights: Success in the City on Gameloftin suunnittelema sim-henkinen mobiilipeli, joka julkaistiin vuonna 2007. Sen ideana on kulkea New Yorkin kaduilla tutkimassa paikkoja ja tekemässä tuttavuuksia.